جمیل الدین عالی

جمیل الدین عالی (20 جنوری، 1925ء - 23 نومبر، 2015ء) اردو کے مشہور شاعر، سفرنامہ نگار، کالم نگار، ادیب اور کئی مشہور ملی نغموں کے خالق تھے۔

حالات زندگی 
نوابزادہ مرزا جمیل الدین عالی، ہزہائی نس نواب سر امیر الدین احمد خان فرخ مرزا آف لوہارو کے ساتویں صاحبزادے ہیں۔ 20 جنوری 1925ء کو دہلی میں پیدا ہوئے۔ ان کی والدہ کا نام سیّدہ جمیلہ بیگم تھا۔ جو نواب سر امیر الدین کی چوتھی بیوی اور اور سیّد خواجہ میر درد کی پڑپوتی تھیں۔ بارہ سال کی عمر میں عالی اپنے والد کے سایۂ شفقت سے محروم ہو گئے۔ 1940ء میں اینگلوعربک اسکول دریا گنج دہلی سے میٹرک کا امتحان پاس کیا۔ 1945ء میں اینگلو عربک کالج سے معاشیات، تاریخ اور فارسی میں بی اے کیا۔ 1951ء میں سی ایس ایس کا امتحان پاس کیا اور پاکستان ٹیکسیشن سروس کے لیے نامزد ہوئے۔ 1971ء میں جامعہ کراچی سے ایف ای ایل 1976ء میں ایل ایل بی سیکنڈ ڈویژن میں پاس کر کے ملازمت کا آغاز کیا۔ 1948ء میں حکومت پاکستان وزارت تجارت میں بطور اسسٹنٹ رہے۔ 1951ء میں سی ایس ایس کے امتحان میں کامیابی کے بعد پاکستان ٹیکسیشن سروس ملی اور انکم ٹیکس افسر مقرر ہوئے۔ 1963ء میں وزارت تعلیم میں کاپی رائٹ رجسٹرار مقرر ہوئے۔ اس دوران میں اقوام متحدہ کے ثقافتی ادارے یونیسکو میں فیلو منتخب ہوئے۔ اس کے بعد دوبارہ وزارت تعلیم میں بھیج دیا گیا۔ لیکن فوراً گورنمنٹ نے عالی صاحب کو ڈیپوٹیشن پر نیشنل پریس ٹرسٹ بھیج دیا جہاں پر انہوں نے سیکرٹری کی حیثیت سے کام کیا۔ 1967ء میں نیشنل بینک آف پاکستان سے وابستہ ہوئے اور سینٹر ایگزیکٹو وائس پریزیڈنٹ کے عہدے تک پہنچے وہاں سے ترقی پا کر پاکستان بینکنگ کونسل میں پلاننگ اینڈ ڈویلپمنٹ ایڈوائزر مقرر ہوئے۔ جمیل الدین عالی کی متعدد تصانیف شائع ہو چکی ہیں۔ ان کو بہت سے ایوارڈز سے بھی نوازا گیا۔ آپ کو 1989ء میں صدارتی تمغا برائے حسن کارکردگی بھی ملا۔

وفات 
ان کا انتقال 23 نومبر، 2015ء کو کراچی میں ہوا۔ ان کی تدفین کراچی میں آرمی کے بیزرٹا قبرستان میں ہوئی۔

شاعری 
عالی جس طرح کئی سطحوں پر زندگی گزارتے ہیں ویسے ہی ان کی تخلیقی اظہار کئی سطحوں پر ہوتا رہتا ہے۔ تام انہوں نے دوہا نگاری میں کچھ ایسا راگ چھیڑ دیا ہے یا اردو سائکی کے کسی ایسے تار کو چھو دیا ہے کہ دوہا ان سے اور وہ دوہے سکے منسوب ہو کر رہ گئے ہیں۔ انہوں نے دوہے کی جو بازیافت کی ہے اور اسے بطور صنف شعر کے اردو میں جو استحکام بخشا ہے وہ خاص ان کی دین ہو کر رہ گیا ہے۔ عالی اگر اور کچھ نہ بھی کرتے تو بھی یہ ان کی مغفرت کے لیے کافی تھا کیونکہ یہ ان کی مغفرت کے لیے کافی تھا۔ کیونکہ شعر گوئی میں کمال توفیق کی بات سہی، لیکن یہ کہیں زیادہ توفیق کی بات ہے کہ تاریخ کا کوئی موڑ، کوئی رخ، کوئی نئی جہت، کوئی نئی راہ، چھوتی یا بڑی کسی سے منسوب ہو جائے۔

کتابیات

اعزازات 
 ہلال امتیاز (2004)
 تمغا حسن کارکردگی (1991)
 آدم جی ادبی انعام (1960)
 داؤد ادبی ایوارڈ (1963)
 یونائٹڈ بینک ادبی ایوارڈ (1965)
 حبیب بینک ادبی ایوارڈ (1965)
 کینیڈین اردو اکیڈمی ایوارڈ (1988)
 سنت کبیر ایوارڈ - اردو کانفرنس دہلی (1989)

بیرونی روابط 

1925ء کی پیدائشیں
1926ء کی پیدائشیں
2015ء کی وفیات
آدم جی ادبی اعزار کے وصول کنندگان
اردو تنقید نگار
اردو سفر نامہ نگار
اردو شعرا
اردو محققین
اردو مضمون نگار
اردو ڈراما نگار
برطانوی ہند کی شخصیات
بیسویں صدی کے اردو مصنفین
پاکستان پیپلز پارٹی کے سیاست دان
پاکستان کی دیوانی ملازمتیں
پاکستانی اردو شعرا
پاکستانی اردو مصنفین
پاکستانی سرکاری ملازمین
پاکستانی سفر نامہ نگار
پاکستانی سیاست دان
پاکستانی شعرا
پاکستانی کالم نگار
پاکستانی محققین
پاکستانی مصنفین
پاکستانی مضمون نگار
پاکستانی نغمہ نگار
پاکستانی ڈراما نگار اور ڈراما نویس
تمغائے حسن کارکردگی وصول کنندگان
دہلی کی شخصیات
فاضل جامعہ دہلی
فضلا جامعہ کراچی
کراچی کی شخصیات
کراچی کے سیاست دان
کراچی کے شعرا
کراچی کے صحافی
کراچی کے مصنفین
متحدہ قومی موومنٹ کے سیاست دان
مجلس ایوان بالا پاکستان کے ارکان
مسلم مصنفین
ہلال امتیاز وصول کنندگان
مہاجر شخصیات